1999D0470 — SK — 02.08.2001 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 29. júna 1999 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, so zreteľom na lepidlá na stavebné účely (oznámené pod číslom dokumentu C(1999) 1478) (Text s významom pre EHP) (1999/470/ES) (Ú. v. ES L 184, 17.7.1999, p.32)

Zmenené a doplnené:









▼B

ROZHODNUTIE KOMISIE

z 29. júna 1999

o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, so zreteľom na lepidlá na stavebné účely

(oznámené pod číslom dokumentu C(1999) 1478)

(Text s významom pre EHP)

(1999/470/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky ( 1 ), naposledy zmenenú a doplnenú smernicou 93/68/EHS ( 2 ), najmä na jej článok 13 ods. 4, (1) keďže od Komisie sa žiada, aby podľa článku 13 ods. 3 smernice 89/106/EHS vybrala medzi dvomi postupmi preukazovania zhody výrobku „čo najjednoduchší postup v súlade s bezpečnostnými požiadavkami“; keďže to znamená, že je potrebné rozhodnúť, či pre daný výrobok alebo skupinu výrobkov je existencia systému vnútropodnikovej kontroly, za ktorý zodpovedá výrobca, nevyhnutnou a postačujúcou podmienkou na preukázanie zhody, alebo či je z dôvodov súvisiacich s plnením kritérií uvedených v článku 13 ods. 4 potrebný zásah schváleného certifikačného orgánu; (2) keďže článok 13 ods. 4 vyžaduje, že takto určený postup musí byť vyznačený v mandátoch a v technických špecifikáciách; keďže je preto potrebné definovať pojem výrobky alebo skupina výrobkov, ktorý sa používa v mandátoch a v technických špecifikáciách; (3) keďže dva postupy ustanovené v článku 13 ods. 3 sú podrobne popísané v prílohe III k smernici 89/106/EHS; keďže je preto potrebné jasne stanoviť metódy, ktorými sa tieto dva postupy musia vykonať pre každý výrobok alebo skupinu výrobkov, podľa prílohy III, pretože v prílohe III sa uprednostňujú určité systémy; (4) keďže postup uvedený v článku 13 ods. 3 písm. a) zodpovedá systémom stanoveným v prvej možnosti bez priebežného dohľadu a v druhej a tretej možnosti bodu ii) oddielu 2 prílohy III a postup uvedený v článku 13 ods. 3 písm. b) zodpovedá systémom stanoveným v bode i) oddielu 2 prílohy III a v prvej možnosti, s priebežným dohľadom, bodu ii) oddielu 2 prílohy III; (5) keďže opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE:







Článok 1

Zhoda výrobkov a skupín výrobkov stanovených v prílohe I sa musí preukazovať postupom, pri ktorom má výrobca výhradnú zodpovednosť za systém vnútropodnikovej kontroly, ktorý zabezpečuje, že výrobok sa zhoduje s príslušnými technickými špecifikáciami.

Článok 2

Zhoda výrobkov stanovených v prílohe II sa musí preukazovať postupom, pri ktorom okrem systému vnútropodnikovej kontroly, ktorý uplatňuje výrobca, vykonáva schválený certifikačný orgán hodnotenie a dohľad nad systémom vnútropodnikovej kontroly alebo nad samotným výrobkom.

Článok 3

Postup preukazovania zhody uvedený v prílohe III musí byť vyznačený v mandátoch pre harmonizované normy.

Článok 4

Toto rozhodnutie je adresované členským štátom.









PRÍLOHA I

Lepidlá na dlaždice (najmä hydraulické spojivá, cementové spojivá, disperzné polyméry, reakčné živice)

Na vnútorné a vonkajšie použitie v pozemných a inžinierskych stavbách okrem tých, ktoré podliehajú predpisom pre požiarnu odolnosť výrobkov vyrobených z materiálov patriacich do tried ►M1 A1 ( 3 ), A2 (3) , B (3) , C (3) ◄ .









PRÍLOHA II

Lepidlá na dlaždice (najmä hydraulické spojivá, cementové spojivá, disperzné polyméry, reakčné živice)

Na použitie, na ktoré sa vzťahujú predpisy pre požiarnu odolnosť výrobkov vyrobených z materiálov patriacich do tried ►M1 A1 ( 4 ), A2 (4) , B (4) , C (4) ◄ .

Lepidlá na stavebné účely (najmä epoxidové živice, polyuretánové živice, akrylové živice, aminoplastové živice, fenolové živice)

Na konštrukčné použitie v pozemných a inžinierskych stavbách.









PRÍLOHA III

Poznámka:

pre výrobky, ktoré majú viac ako jeden spôsob zamýšľaného použitia, stanovený v nasledujúcich skupinách, sa úlohy schváleného orgánu vyplývajúce z príslušných systémov preukazovania zhody kumulujú.

SKUPINA VÝROBKOV

LEPIDLÁ NA STAVEBNÉ ÚČELY (1/2)

Systémy preukazovania zhody

Pre ďalej uvedený výrobok (uvedené výrobky) a zamýšľané použitie je potrebné, aby CEN/CENELEC stanovil v príslušnej harmonizovanej norme (príslušných harmonizovaných normách) nasledujúci systém (nasledujúce systémy) preukazovania zhody:







Výrobok Zamýšľané použitie Úroveň (úrovne) alebo trieda (triedy) Systém preukazovania zhody Lepidlá na konštrukčné účely Na konštrukčné použitie v pozemných a inžinierskych stavbách – 2 + Lepidlá na dlaždice Na vnútorné a vonkajšie použitie pozemných a inžinierskych stavbách – 3 Systém 2 +: Pozri prvú možnosť bodu ii) oddielu 2 prílohy III k smernici 89/106/EHS, vrátane certifikácie systému vnútropodnikovej kontroly schváleným orgánom na základe úvodnej kontroly podniku a systému vnútropodnikovej kontroly, ako aj priebežného dohľadu, hodnotenia a schválenia systému vnútropodnikovej kontroly. Systém 3: Pozri druhá možnosť bodu ii) oddielu 2 prílohy III k smernici 89/106/EHS.

Špecifikácia systému by mala byť taká, aby ho bolo možné realizovať aj v prípade, keď nie je potrebné určiť ukazovateľ vlastnosti výrobku pre určitú charakteristiku, pretože aspoň jeden členský štát nemá vôbec žiadnu zákonnú požiadavku na túto charakteristiku (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si neželá uvádzať tento ukazovateľ výrobku.

SKUPINA VÝROBKOV

LEPIDLÁ NA STAVEBNÉ ÚČELY (2/2)

Systémy preukazovania zhody

Pre ďalej uvedený výrobok (výrobky) a zamýšľané použitie je potrebné, aby CEN/CENELEC stanovil v príslušnej harmonizovanej norme (normách) nasledujúci systém (systémy) preukazovania zhody:







Výrobok Zamýšľané použitie Úroveň (úrovne) alebo trieda (triedy) (požiarna odolnosť) Systém (systémy) preukazovania zhody Lepidlá na konštrukčné účely Na použitie podliehajúce predpisom pre požiarnu odolnosť ►M1 A1 (1), A2 (1), B (1), C (1) ◄ 1 Lepidlá na dlaždice ►M1 A1 (2), A2 (2), B (2), C (2), D, E ◄ 3 ►M1 (A1 až E) (3), F ◄ 4 (1) ►M1 Výrobky/materiály, pre ktoré jasne stanovená etapa výrobného procesu vedie k zdokonaleniu z hľadiska reakcie na oheň (napr. pridaním retardérov horenia alebo obmedzením organických materiálov) ◄ . (2) ►M1 Výrobky/materiály, na ktoré sa nevzťahuje poznámka 1 pod čiarou ◄ . (3) ►M1 Výrobky/materiály, pre ktoré sa nevyžaduje skúšanie reakcie na oheň (napr. výrobky/materiály tried A1 podľa rozhodnutia Komisie 96/603/ES) ◄ . Systém 1: Pozri bod i) oddielu 2 prílohy III k smernici 89/106/EHS, bez kontrolných skúšok vzoriek. Systém 3: Pozri druhá možnosť bodu ii) oddielu 2 prílohy III k smernici 89/106/EHS. Systém 4: Pozri tretia možnosť bodu ii) oddielu 2 prílohy III k smernici 89/106/EHS.

Špecifikácia systému by mala byť taká, aby ho bolo možné realizovať aj v prípade, keď nie je potrebné určiť použitie pre určitú charakteristiku, pretože aspoň jeden členský štát nemá vôbec žiadnu zákonnú požiadavku na túto charakteristiku (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si neželá uvádzať tento ukazovateľ výrobku.